joelniklaus/EU_Wikipedias huggingface dataset:
Pierre Boulez

Pierre Boulez [pjɛʁ bu.lɛːz] (* 26. marec 1925, Montbrison, Francúzsko† 5. január 2016, Baden-Baden, Nemecko) bol francúzsky hudobný skladateľ, dirigent a klavirista.

Biografia 
Od detstva hral na klavír a bol nadaný aj na matematiku. Neskôr študoval na Parížskom konzervatóriu u Oliviera Messiaena. Neskôr bol dirigentom mnohých hudobných telies, medzi ktoré patria BBC Symphony Orchestra a New York Philharmonic. V roku 1984 spolupracoval s Frankom Zappom, s ktorým nahral album Boulez Conducts Zappa: The Perfect Stranger.

V roku 1989 získal ako jeden z prvých cenu Praemium Imperiale a v roku 1996 sa stal držiteľom Polar Music Prize. V roku 2000 získal Wolfovu cenu za umenie. V roku 2009 prevzal na Janáčkovej akadémii múzických umení v Brne čestný doktorát. V roku 1990 a znovu o dvadsať rokov neskôr vystúpil na Pražskej jari.

„eSACHERe“ 
Spolu s ďalšími 11 skladateľmi – priateľmi (C. Beck, L. Berio, B. Britten, H. Dutilleux, W. Fortner, A. Ginastera, C. Halffter, H. W. Henze, H. Holliger, K. Huber a W. Lutosławski) švajčiarskeho dirigenta a mecenáša Paula Sachera (19061999), bol požiadaný ruským violončelista Mstislavom Rostropovičom, aby pri príležitosti Sacherových 70. narodenín napísal skladbu pre sólové violončelo s použitím nôt obsiahnutých v jeho mene (eS, A, C, H, E, Re). Pierre Boulez vytvoril skladbu „Messagesquisse“. Skladby boli čiastočne uvedené v Zürichu 2. mája 1976. Celý projekt „eSACHERe“ bol uvedený (prvýkrát v kompletnom koncertnom prevedení) českým violončelistom Františkom Brikciusom na jeseň 2011 v Prahe.

Referencie

Iné projekty

Externé odkazy 
 Pierre Boulez na Allmusic

Francúzski dirigenti
Francúzski hudobní skladatelia
Francúzski klaviristi
Skladatelia hudby 20. storočia
Skladatelia hudby 21. storočia
Nositelia Wolfovej ceny za umenie
Držitelia ceny Grammy
Skladatelia vážnej hudby 20. storočia
Elektronickí hudobníci
Francúzski ateisti
Členovia Európskej akadémie vied a umení
Členovia American Academy of Arts and Sciences
Jozef Vajda

Mgr. art. Jozef Vajda (* 31. júl 1955, Žilina) je slovenský divadelný, televízny, rozhlasový a dabingový herec.

Biografia 
Vyštudoval Vysokú školu múzických umení v Bratislave (1977). V rokoch 19771980 účinkoval v Poetickom súbore Novej scény. V Činohre Slovenského národného divadla pôsobí od roku 1980.

Získal viackrát Cenu Litfondu za rôzne postavy v divadelných hrách. V roku 1998 bol nominovaný na Divadelné dosky, v roku 2004 na cenu Krištáľové krídlo a cenu IGRIC. V roku 2002 získal ocenenie Zlatá slučka za výkon v dabingu.

Daboval viacerých amerických hercov, napríklad Sylvestera Stalloneho, Michaela Douglasa, Arnolda Schwarzeneggera a iných. Za dabing bol ocenený Zlatou slučkou v roku 2002.

Zahral si vo viacerých slovenských televíznych seriáloch, medzi hlavné postavy patril napr. v seriáloch Hoď svišťom a Ordinácia v ružovej záhrade.

Ocenenia 
 2015 – Krištáľové krídlo za rok 2014 v kategórii Divadlo a audiovizuálne umenie

Tvorba

Seriály 
 Mongolské rozprávky
 Rozprávky pätnástich sestier, 1982	 
 Povstalecká história, 1984
 Alžbetin dvor, 1986
 Štúrovci (Samko Štúr), 1991
 Erotikon, 1995
 Koniec veľkých prázdnin (Bohdan Cerniak), 1996
 Bakalárske návraty 1998
 Ordinácia v ružovej záhrade (MUDr. Viktor Mažár), 2007
 Panelák (Goran), 2008
 Profesionáli, 2008
 OVCE.sk, 2009
 Hoď svišťom (Vladimír Bojo), 2011
 Horúca krv, 2012
 Hlavne, že sa máme radi..., 2013
 Bezdružice, 2015
 Zoo, 2016
 Divoký Zapadákov, 2017
 Prázdniny, 2018
 Ministri, 2018
 Za sklom, 2019
 Nový život, 2020 – 2021 (Fedor Ďuriš)
 Najhorší týždeň môjho života, 2021:  (Alan Zámocký)
 Šťastný nový rok 2: Dobro došli, 2021
 Hranica, 2022 – súčasnosť: (Jerguš Otčenáš)
 Ultimátum (seriál), 2022

Knihy 
 Lešková, Katarína, Vajda, Jozef: Moja cesta, Umelecká agentúra J&J, 2013, ISBN 978-80-971464-0-5 .

Referencie

Iné projekty

Externé odkazy 
 Jozef Vajda na webe Slovenského národného divadla
 
 

Slovenskí filmoví herci
Slovenskí televízni herci
Slovenskí divadelní herci
Slovenskí dabingoví herci
Absolventi Vysokej školy múzických umení
Držitelia Krištáľového krídla
Osobnosti zo Žiliny
Fakultná nemocnica Nitra

Fakultná nemocnica Nitra je nemocnica sídliaca v meste Nitra, v mestskej časti Staré Mesto, miestnej časti Kalvária na adrese Špitálska 6. Je univerzitnou nemocnicou pre študentov katedry ošetrovateľstva Fakulty sociálnych vied a zdravotníctva Univerzity Konštantína Filozofa v Nitre.

Od roku 2021 je riaditeľ Marian Korytiak.

História 
 1894 - otvorenie nemocnice na Kalvárii
 1946 - otvorenie detského oddelenia
 1947 - otvorenie krčného oddelenia
 1951 - otvorenie očného oddelenia
 1963 - otvorenie gynekologicko-pôrodnického a urologického pavilónu
 1972 - otvorený detský pavilón na Zobori
 1992 - otvorený nový pavilón internej kliniky a neurológie
 1997 - otvorený nový pavilón tzv. chirurgických disciplín
 2002 - nemocnica sa stala fakultnou nemocnicou
 2003 - spätné presťahovanie detského oddelenia do areálu na Kalvárii
 2011 - otvorený nový pavilón kardiológie, neurológie a internej kliniky

Štruktúra

Kliniky 
 Gynekologicko–pôrodnícka klinika
 Chirurgická klinika
 Infekčná klinika
 Interná klinika
 Kardiologická klinika
 Klinika anestéziológie a intenzívnej medicíny
 Klinika fyziatrie, balneológie a liečebnej rehabilitácie
 Klinika novorodencov, detí a dorastu
 Klinika otorinolaryngológie
 Klinika úrazovej chirurgie a ortopédie
 Neurochirurgická klinika
 Neurologická klinika
 Očná klinika
 Psychiatrická klinika

Oddelenia 
 Oddelenie cievnej chirurgie
 Oddelenie klinickej farmakológie
 Oddelenie plastickej chirurgie
 Oddelenie rádioterapie a klinickej onkológie
 Oddelenie urgentnej medicíny
 Oddelenie záchrannej zdravotnej služby
 Stomatochirurgické oddelenie
 Urologické oddelenie

Ústavy 
 Ústav klinickej mikrobiológie
 Ústav laboratórnej medicíny
 Ústav patológie

Budovy

Pavilón chirurgických disciplín 
Sídlia tu chirurgická, neurochirurgická, očná, otorinolaryngologická a ortopedicko-traumatologická klinika, klinika anestéziológie a intenzívnej medicíny a pracovisko urgentnej medicíny. V pavilóne sa nachádza aj CT a röntgenologické pracovisko spoločnosti Jessenius.

Nový pavilón 
Je to najmodernejší pavilón v nemocnici, otvorený bol 5. novembra 2011 a bol vybudovaný s pomocou financií z Kohézneho fondu. Nachádza sa tu 201 lôžok a sídlia tu:
 kardiológia
 neurológia
 interná klinika
 röntgeny
 ambulancie

Dejiny 
2. júla 2021 minister Vladimír Lengvarský za riaditeĺa nemocnice vymenoval Mariana Korytiaka. Za éry predošlého riaditeľa, Milana Dubaja, 12 z 18 traumatológov a 22 ostatných zamestnancov kliniky podalo výpovede. Po vymenovaní nového riaditeľa ich stiahli.

Referencie

Externé odkazy 
 Domovská stránka Fakultnej nemocnice Nitra

Stavby v Nitre
Fakultné nemocnice na Slovensku
Majstrovstvá sveta v ľadovom hokeji hráčov do 18 rokov 2016

Majstrovstvá sveta v ľadovom hokeji hráčov do 18 rokov 2016 boli 18. MS tejto vekovej kategórie. Konali sa od 14. do 24. apríla 2016 v americkom meste Grand Forks. Družstvá boli rozdelené do dvoch skupín po 5 tímov. Prví štyria z každej skupiny postúpili do play-off, poslední hrali o udržanie.

Štadióny

Základné skupiny 
Všetky časy sú miestne. (Central Daylight Time – UTC-05:00)

Skupina A

|}

Skupina B

|}

O záchranu 

  vyhralo 2:1 na zápasy a zachránilo sa v najvyššej kategórii.  zostúpilo do I. A divízie.

Play-off

Štvrťfinále

Semifinále

Zápas o 3. miesto

Finále

Konečné poradie

Nižšie divízie

I. A divízia
Turnaj I. A divízie MS 2016 sa hral v Minsku v Bielorusku od 9. do 15. apríla 2016.

|}

I. B divízia
Turnaj I. B divízie MS 2016 sa hral v Asiagu v Taliansku od 18. do 24. apríla 2016.

|}

II. A divízia
Turnaj II. A divízie MS 2016 sa hral v Brašove v Rumunsku od 4. do 10. apríla 2016.

|}

II. B divízia
Turnaj II. B divízie MS 2016 sa hral vo Valdemore v Španielsku od 26. marca do 1. apríla 2016.

|}

III. A divízia
Turnaj III. A divízie MS 2016 sa hral v Sofii v Bulharsku od 14. do 20. marca 2016.

|}

III. B divízia
Turnaj III. B divízie MS 2016 sa hral v Kapskom Meste v Južnej Afrike od 14. do 19. februára 2016.

|}

Referencie

Majstrovstvá sveta v ľadovom hokeji hráčov do 18 rokov
Majstrovstvá sveta v ľadovom hokeji 2016
Ľadový hokej v 2016
Ľadový hokej v USA
2016 v USA
Šport v Asiagu
Zvolenská župa (Česko-Slovensko, 1923 – 1928)

Zvolenská župa alebo Župa XVIII. alebo Zvolenská veľžupa bola jednotka územnej správy a samosprávy zavedená v prvorepublikovom Česko-Slovensku v rámci župného zriadenia roku 1920. Do praxe bola uvedená až roku 1923 a zrušená v rámci reformy štátnej správy už v roku 1927.

Vznik a zrušenie župy 
Po zániku Uhorska v roku 1918 bola pôvodná uhorská Zvolenská župa prevedená v nezmenenom územnom rozsahu do administratívneho systému Česko-slovenskej republiky. Toto provizórne postuhorské usporiadanie trvalo len do roku 1920. Vtedy bolo zákonom o zriadení župných a okresných úradov v republike Československej, prijatým 29. februára 1920 rozdelené celé územie Česko-Slovenska do 21 žúp. Jednou z nich bola aj Zvolenská župa, teraz vymedzená v nových hraniciach ako jedna zo šiestich žúp zriadených na území Slovenska. V porovnaní s historickými (uhorskými) župami bol ich rozsah väčší a preto sa im na Slovensku hovorilo veľžupy. Zvolenská župa mala poradové číslo XVIII (formálne označenie Župa XVIII). Zákon stanovil vznik župného úradu na čele s županom a župného zastupiteľstva ako samosprávneho zboru. Pri župnom zastupiteľstve mal zriadiť župný výbor, župnú finančnú komisiu a ďalšie komisie. Zvolenská župa mala byť súčasťou nadregionálneho župného zväzu v hraniciach celého Slovenska.

Župné zriadenie čelilo od začiatku silnej kritike a bolo do praxe uvedené až roku 1923 iba na Slovensku. 30. septembra 1923 sa tu konali voľby do župných zastupiteľstiev. 14. júla 1927 bol prijatý Zákon o organizácii politickej správy, rušiaci župy a zavádzajúci krajinské zriadenie. Zvolenská župa sa stala súčasťou Slovenskej krajiny. Na rozdiel od českých krajín, kde hranice žúp boli zachované aspoň ako vymedzenie volebných krajov pre voľby do Poslaneckej snemovne Národného zhromaždenia, boli župy ako správne jednotky na Slovenskú úplne eliminované.

Územné vymedzenie župy 
Zvolenská župa zahŕňala rozsiahle územia stredného a južného Slovenska, od masívu Nízkych Tatier, cez Banskú Bystricu a Zvolen až na juh k štátnej hranici s Maďarskom. Skladala sa z 13 okresov.

Okresy 
Pri vzniku mala Zvolenská župa týchto 13 okresov:

 Brezno nad Hronom
 Banská Bystrica
 Zvolen
 Svätý Kríž nad Hronom (dnes Žiar nad Hr.)
 Rimavská Sobota
 Feledince (dnes Jesenské)
 Lučenec
 Modrý Kameň
 Krupina
 Banská Štiavnica
 Nová Baňa
 Levice
 Želiezovce

Referencie

Zdroj 
 

Župy v Česko-Slovensku
Dejiny Česko-Slovenska
Valentínska kvapka krvi

Valentínska kvapka krvi je celoslovenská kampaň, organizovaná Slovenským Červeným krížom v spolupráci s Národnou transfúznou službou. V roku 2015 sa uskutočnil 21. ročník a podujatie podporil aj prezident Andrej Kiska. 

Je zameraná na podporu darcovstva krvi, predovšetkým však na získavanie prvodarcov. Kampaň trvá päť týždňov a je charakteristická tým, že sa uskutočňuje aj prostredníctvom mobilných odberov na školách, vo firmách a organizáciách po celom Slovensku. 
 
Kampaň je súčasťou aktivít Slovenského Červeného kríža, zameraných na rozširovanie povedomia, darcovstva krvi, no tiež oceňovanie mnohonásobných darcov, výchovu a osvetu verejnosti.

Referencie

Externé zdroje 
 Valentínska kvapka krvi 2016
 Kampaň na stránkach SČK

Červený kríž
Superintendent

Superintendent () je cirkevný hodnostár v evanjelických cirkvách spravujúci - dozorujúci pridelené cirkevné územie takzvanú superintendentúru.

Slovensko 
 v Evanjelickej cirkvi augsburského vyznania na Slovensku, to bol historický výraz pre dištriktuálneho biskupa. Prvým zvoleným bol bardejovský farár Michal Radašin zvolený na Synode piatich kráľovských miest – Pentapolitany a to 2. októbra 1546 v Prešove
 v Evanjelickej cirkvi metodistickej je superintendent ordinovaný starší, biskupom povolaný do kabinetu a poverený vedením a dozorom nad oblasťou.

Česko 
Tu sa používa tento výraz pre dané funkcie aj v súčasnosti, historicky sa používal aj v Sliezskej cirkvi evanjelickej augsburského vyznania, bol to historický výraz z dôb Rakúsko-Uhorska.

Anglicko  
V Anglicku, ale aj anglicky hovoriacich krajinách sa výraz používa aj vo svetskej oblasti pre vyššie funkcie vo verejnej správe a priemysle.

Externé zdroje 
 Poriadok ECM 
 Slovník.sk 
 

Cirkevní hodnostári
Kresťanstvo
Náboženské povolania
Kyselina etyléndiamínotetraoctová

Kyselina etyléndiamíntetraoctová (EDTA, IUPAC: 2-[2-[bis(carboxymethyl)amino]ethyl-(carboxymethyl)amino]acetic acid) je polyaminokarboxylová kyselina s chemickým vzorcom ((CH2)2N2(CH2COOH)4. EDTA je vo vode len málo rozpustná (20 mg/100 ml), dobre rozpustná je jej disodná soľ ((CH2)2N2(CH2COOH)2(CH2COONa)2) (10 g/100 ml), výborne rozpustná tetrasodná soľ ((CH2)2N2(CH2COONa)4) (110 g/100 ml) a celý rad iných solí (Mn2+, Zn2+, Fe3+, Cu2+, Ca2+) používaných vo hnojivách (mikronutrienty). Sodnovápenatá soľ kyseliny etyléndiamíntetraoctovej ((CH2)2N2[Ca(CH2COO)2](CH2COONa)2) sa používa aj ako prídavná látka v potravinách E385 a jej disodná soľ sa používa ako E386.

Syntéza 
Ročná svetová výroba EDTA je okolo 80 000 ton. Vyrába sa reakciou etyléndiamínu s formaldehydom a kyanidom sodným:
 NH2(CH2)2NH2 + 4 CH2O + 4 NaCN + 4 H2O → (CH2)2N2(CH2COONa)4 + 4 NH3
 (CH2)2N2(CH2COONa)4 + 4 HCl → (CH2)2N2(CH2COOH)4 + 4 NaCl

Využitie 
EDTA patrí medzi chelačné činidlá, čo v praxi znamená, že je schopná vytvárať komplexné zlúčeniny - cheláty s iónmi kovov. Toho sa využíva napríklad pri odstraňovaní tvrdosti vody, čo je hojne využívané v pracích a umývacích prostriedkoch. Vápenaté katióny (Ca2+) sú zaviazané do chelátu a neznižujú tak účinnosť umývacieho procesu, čo sa inak deje vo veľkej miere). Takto chelátovaná tvrdosť vody je navyše dobre rozpustná a nedochádza tak k usadzovaniu.

EDTA je tiež masovo používaná v papierenskom priemysle pri bezchlórovom bielení buničiny, kde viazaním polyvalentných katiónov (obzvlášť železitého (Fe3+)) stabilizuje peroxid používaný na bielenie a výrazne tak podporuje účinnosť procesu (železitý katión inak spôsobuje katalytický rozklad peroxidov).

Oxidačné vlastnosti etyléndiamíntetraoctanu železitého sú tiež využívané vo fotografii, kde sa používa na rozpúšťanie iónov striebra. Je dôležitou zložkou vo fotografickom priemysle ako oxidačné činidlo vo farebných vývojkách. 

Jej chelačné schopnosti sa využívajú aj v bunkovej biológii - je schopná rozrušiť bunkové spoje vyžadujúce prítomnosť iónov vápnika. V molekulárnej biológii sa využíva ako súčasť radu pufrov, napríklad TE pufru pre uchovanie DNA, v ktorých zabezpečuje sekvestráciu (chelátovanie) dvojväzobných iónov, ktoré sú nevyhnutné pre funkciu DNázy, čím bráni degradácii DNA.

V medicíne sa EDTA využíva pri chelačnej terapii, v ktorej slúži na odstránenie ťažkých kovov z tela.

V poslednej dobe sa stále viac rieši neveľmi dobrá biodegradabilita kyseliny etyléndiamíntetraoctovej, ktorá vedie k hľadaniu biologicky lepšie rozložiteľných alternatív.

Referencie

Iný projekt

Externé odkazy 
 
 PH-Spectrum of EDTA complexes
 EDTA: Molecule of the Month
 EDTA Determination of Total Water Hardness
 507 references regarding oral EDTA
 EDTA: the chelating agent under environmental scrutin, Química Nova, Nov.-Dec., 2003 (text version)
 EDTA: the chelating agent under environmental scrutin, Química Nova, Nov.-Dec., 2003 (PDF verzia)

Zdroj 

Karboxylové kyseliny
Chelačné činidlá
Konzervanty
Amíny
Fotografické chemikálie
Antidotá
David Gahan

David „Dave“ Gahan (* 9. máj 1962, Epping, Essex, Anglicko, Spojené kráľovstvo) je hlavný spevák anglickej elektronickej skupiny Depeche Mode.

Životopis 

Narodil sa v roku 1962 v anglickom Eppingu ako druhé dieťa v robotníckej rodine. Jeho otec, vodič autobusu, však už pol roka potom rodinu opustil. Matka Sylvia sa neskôr vydala za Jacka Gahana. Mala s ním ďalších dvoch synov. Až potom, ako jeho nevlastný otec zomrel, sa Dave dozvedel pravdu o svojom skutočnom otcovi a táto správa ho silno zasiahla.
Problematická rodinná situácia sa podpísala aj na Gahanovom dospievaní, počas ktorého sa niekoľkokrát ocitol za mrežami. Odišiel zo školy a vyskúšal rôzne zamestnania, ale nikde dlho nevydržal. Bol fanúšikom punku, Davida Bowieho a The Damned.

Voľný čas s obľubou trávil v baroch a v hudobných kluboch. V tomto období začína sám hrať a spievať. Pri jednom takom vystúpení (spieval "Heroes" od Davida Bowieho) si ho v roku 1980 všimol Vince Clarke a zlákal ho do svojej skupiny Composition of Sound, kde pôsobil spolu s Martinom Gorem a Andrewom Fletcherom. Dave bol všade stredom pozornosti, stýkal sa a poznal sa s množstvom ľudí, ktorí mohli v tej dobe kapele pomôcť dopredu.

Bol to práve on, kto vymyslel názov Depeche Mode. Raz listoval francúzskym magazínom Dépêche-mode, ktorý mu dodal inšpiráciu, a ktorý môžeme preložiť ako „módne aktuality“, alebo doslova ako „depeše módnych správ“.

Jeho osobný život však postupne začali narúšať drogy. V roku 1990 sa odsťahoval do USA, kde však drogám prepadol úplne. Depresie a zbesilý životný štýl vyústili v neúspešný pokus o samovraždu v roku 1995, kedy si podrezal žily a skončil v nemocnici. V máji 1996 sa na hotelovej izbe v Los Angeles predávkoval zmesou kokaínu a heroínu a bol dokonca dve minúty klinicky mŕtvy. Po resuscitácii a následnom prepustení z nemocnice bol navyše obvinený za držanie drog a súd mu nariadil liečbu. Potom zmenil svoj životný štýl a prestal brať drogy. Začal sa tiež viac angažovať v skupine: začal písať vlastné texty, rozbehol tiež sólové projekty. Roku 2009 mu bol diagnostikovaný nádor v močovom mechúre. Podstúpil niekoľko operácií, nádor bol nakoniec úspešne odstránený.

Osobný život 
V auguste 1985 sa Gahan oženil s dlhoročnou priateľkou Joanne a v roku 1987 sa im narodil syn Jack. V roku 1990 sa rozviedli a v roku 1992 sa oženil s Teresou Conroy, s ktorou sa rozviedol v 1996. Roku 1999 sa oženil s Jennifer Sklias. 29.7.1999 sa im narodila dcéra Stella Rose. Medzi jeho obľúbených interpretov patrí okrem vyššie spomenutých napríklad Led Zeppelin, Jane's Addiction, Nirvana, alebo The Rolling Stones.

Iné projekty

Externé odkazy

Zdroj 

Anglickí elektronickí hudobníci
Anglickí popoví speváci
Anglickí rockoví speváci
Anglickí popoví gitaristi
Anglickí rockoví gitaristi
Anglickí popoví klávesisti
Anglickí rockoví klávesisti
Anglickí popoví klaviristi
Anglickí rockoví klaviristi
Anglickí popoví bubeníci
Anglickí rockoví bubeníci
Depeche Mode
Chelatón

Chelatóny tiež aj komplexóny sú organické zlúčeniny schopné tvoriť s viacmocnými kovmi dvoj a viacnásobné väzby. Javu sa hovorí chelatácia. Chelatóny 1, 2, 3 a 4 sa využívajú v analytickej laboratórnej praxi ako titračné činidlá pri chelatometrických titráciách. Názov je odvodený z gréckeho výrazu pre klepeto ().

Chelatón 1 
NTA, Kyselina nitrilotrioctová, CAS 139-13-9, Mr 191.142 g/mol, sumárny vzorec C6H9NO6

Chelatón 2 
Kyselina etyléndiamínotetraoctová (EDTA), CAS 60-00-4, Mr 292.248 g/mol, sumárny vzorec C10H16N2O8

Chelatón 3 
Na2H2.EDTA, Sodná soľ kyseliny etyléndiaminotetraoctovej, CAS 6381-92-6, Mr 372.242 g/mol sumárny vzorec C10H18N2Na2O10

Chelatón 4 
CDTA, Kyselina 1,2-diaminocyklohexán-N,N,N´,N´-tetraoctová monohydrát, CAS 13291-61-7, Mr 364,355 g/mol, sumárny vzorec C14H24N2O9

Zdroje 
 EUROchem 
 LookChem

Analytická chémia
Organické kyseliny
Sedlec (prírodná rezervácia)

Sedlec je prírodná rezervácia ev. č. 1848 západne od mesta Mašťov v okrese Chomutov. Oblasť spravuje Agentúra ochrany prírody a krajiny ČR.

Ochrana 

Dôvodom ochrany je zachovanie pôvodným stanovištiam blízkych mokraďových spoločenstiev s výskytom mnohých chránených druhov rastlín a živočíchov. Tieto stanovištia sú tvorené vodnou plochou rovnomenného rybníka, zaplavenými a zaplavovanými pobrežnými spoločenstvami vysokých ostríc a podmáčanými lúčnymi porastami. Územie je cenné z hľadiska zachovania miznúcich stanovíšť.

Voda z rybníka slúži na zásobovanie závlahového systému v okolí Račetíc. Na severnom brehu stojí rybárska bašta, ktorú vybudovalo račetické JZD Nástup v roku 1987.

Referencie

Pozri aj 
 Zoznam chránených území v okrese Chomutov

Iné projekty

Zdroj 

Prírodné rezervácie v Česku
Rybníky v Česku
Povodie Ohře
Mašťov
Radonice (okres Chomutov)
Prírodný park Doupovská pahorkatina
Územia európskeho významu v Česku
Africká kvalifikácia vo volejbale žien na LOH 2016

Africká kvalifikácia vo volejbale žien na LOH 2016 bola africká kontinentálna kvalifikácia vo volejbale žien na Letné olympijské hry 2016, ktorú organizuje Africká volejbalová konfederácia (CAVB). Konala sa v Yaoundé, v Kamerune v dňoch od 12.16. februára 2016, za účasti 7 tímov. Pôvodne bolo prihlásených až 17 družstiev. Zápasy sa odohrali v aréne Palais des sports de Yaoundé. Na olympijský turnaj sa kvalifikovalo iba víťazné družstvo, ktorým sa stal domáci . V poradí ďalšie 2 družstvá postúpili na svetovú OH kvalifikáciu.

Účastníci 

Pozn: V zátvorke je uvedené umiestnenie v rebríčku FIVB k 6. októbru 2015.

Aréna

Výsledky

Základné skupiny

Skupina A

Skupina B

Play-off

Konečné poradie

Referencie

Externé odkazy 
 Oficiálna stránka Africkej volejbalovej konfederácie 
 Oficiálna stránka Kamerunskej volejbalovej konfederácie

Zdroje 
 Kvalifikácia na stránke Africkej volejbalovej konfederácie 
 Kvalifikácia na stránke todor66.com 

Volejbal v 2016
Ženy
Volejbal na Letných olympijských hrách 2016
Volejbal
Markušovské steny

Markušovské steny je národná prírodná pamiatka, ktorá sa nachádza v katastrálnom území obcí  Markušovce a Odorín v okrese Spišská Nová Ves.

Polohopis 
Markušovské steny sa vypínajú približne 700 až 1700 m východne a severovýchodne od železničnej zastávky v Markušovciach v Hornádskej kotline. Pamiatka je prístupná  značkou z Markušoviec alebo Matejoviec nad Hornádom.

Národná prírodná pamiatka Markušovské steny 
Rozloha rezervácie je 134 400 m², ochranné pásmo nie je stanovené. Ochranný stupeň je číslo 4. Pamiatka bola vyhlásená v roku 1976 Okresným národným výborom v Spišskej Novej Vsi. V súčasnosti ju spravuje Štátna ochrana prírody Správa Národného parku Slovenský raj. Účelom je ochrana „výrazných geomorfologických útvarov v paleogénnych vrstvách Hornádskej kotliny, dôležitých z vedeckovýskumného, náučného a kultúrno-výchovného hľadiska. Výsledkom nerovnomerného zvetrávania vrstiev sú esteticky významné skalné útvary“.

V NPP sa nachádza Markušovský skalný hríb, vysoký 8 metrov. Báza hríbu je tvorená zlepencami. Vytvorilo ho zvetrávanie ako aj riečna erózia Hornádu. Ku skalnému hríbu vedie náučný chodník.

Referencie

Externé odkazy 
 Národná prírodná pamiatka Markušovské steny
 Opis trasy
 Poloha na turistickej mape

Národné prírodné pamiatky v Košickom kraji
Chránené územia v okrese Spišská Nová Ves
Markušovce
Odorín
Skalné útvary na Slovensku
Geologické lokality na Slovensku
Buky a javory v Gabrielce

Buky a javory v Gabrielce je prírodná rezervácia ev. č. 2103 na katastrálnom území Gabrielina Huť (ľudovo Gabrielka) východne od obce Kalek v okrese Chomutov. Oblasť spravuje Agentúra ochrany prírody a krajiny ČR. Chránené územie je súčasťou Vtáčej oblasti Novodomské rašeliniště - Kovářská.

Ochrana 
Dôvodom ochrany je zachovanie starých, dobre zmladzujúcich bukových porastov (vo veku 150 – 180 rokov) náhornej plošiny východného Krušnohoria s významnou prímesou mimoriadne kvalitnej populácie javora horského. Ide prevažne o javorovú bučinu s typickým zložením, obsahujúcim okrem dominantného buku lesného najmä javor horský. Rezervácia so zastúpením prírode blízkych horských lesov slúži okrem iného na ochranu genofondu pôvodných lesných drevín oblasti. Rezervácia sa rozkladá na pravej strane údolia Telčského potoka v nadmorskej výške 600 – . Skalné podložie tu tvoria proterozoické pararuly.

Výskyt chránených druhov živočíchov 
Na území rezervácie bol zaznamenaný výskyt viac než 70 druhov živočíchov, z toho nasledujúcich chránených:

Jašterica živorodá
Slepúch lámavý
Bocian čierny
Holub plúžik
Kuvičok vrabčí
Žlna sivá
Muchárik malý

Galéria

Referencie

Pozri aj 
 Zoznam chránených území v okrese Chomutov

Iné projekty

Externé odkazy 
 Krušné hory na Mostecku
 Vyhláška o zriadení rezervácie

Zdroj 

Chránené územia v okrese Chomutov
Krušné hory
Lesy v Česku
Kalek
Lillebæltsbroen (1970)

Lillebæltsbroen (známy aj ako Den Nye Lillebæltsbro) je visutý most spájajúci Jutsko s ostrovom Fyn pri meste Middelfart. Po moste vedie Európska cesta 20. Je jedným z dvoch mostov, ktoré premosťujú prieliv Malý Belt.

Most bol postavený kvôli narastajúcemu objemu premávky na staršom moste cez Malý Belt Den Gamle Lillebæltsbro z roku 1935 a jeho výstavba prebiehala v rokoch 1965 – 1970. Otvorený bol 21. októbra 1970 kráľom Frederikom IX.. Celková dĺžka mosta je  a hlavné rozpätie s dĺžkou  je druhé najdlhšie v krajine (po moste Storebæltsbroen). Bočné rozpätia majú dĺžku  a príjazdové viadukty majú 20 rozpätí (9 na jutskej strane a 11 na fynskej) dlhých . Pylóny sú  vysoké. 

Mostovka má šírku . Vozovka je šesťprúdová a v zime vyhrievaná.

Referencie

Externé odkazy 
 Most na Highways-Denmark.com

Visuté mosty
Cestné mosty v Dánsku
Architektúra z 1970
Na loučkách

Na Loučkách je prírodná rezervácia ev. č. 646 severne od mesta Výsluní v okrese Chomutov. Oblasť spravuje Agentúra ochrany prírody a krajiny ČR.

Ochrana 
Dôvodom ochrany je zachovanie typického krušnohorského rašeliniska s významnou kvetenou a s krížencami kosodreviny.

Referencie

Pozri aj 
 Zoznam chránených území v okrese Chomutov

Externé odkazy  
 Na stránke mesta Chomutov
 Geologické lokality.cz

Zdroj 

Chránené územia v okrese Chomutov
Rašeliniská v Česku
Krušné hory
Povodie Ohře
Výsluní
Územia európskeho významu v Česku
Thajské národné florbalové družstvo mužov

Thajské národné florbalové družstvo mužov je národné družstvo mužov, ktoré reprezentuje Thajsko v medzinárodných florbalových súťažiach, podujatiach a priateľských zápasoch. Funguje pod záštitou Thajskej florbalovej asociácie (TFA). Prvý medzinárodný zápas absolvovalo až v roku 2015. V decembri 2018 mu patrilo vo svetovom rebríčku IFF 22. miesto.

Prvým súťažným podujatím bol pre thajské družstvo florbalový turnaj na Hrách Juhovýchodnej Ázie 2015, ktoré hostil Singapur. Družstvo dvakrát dokázalo na turnaji zvíťaziť a vybojovalo striebornú medailu. O rok neskôr sa zúčastnilo kvalifikácie na Majstrovstvá sveta 2016, ktoré organizovalo práve Thajsko, a hneď sa mu podarilo prebojovať medzi trojicu postupujúcich tímov. V roku 2017 sa mu podarilo získať na novovytvorenom Ázijsko-oceánskom pohári organizovanom v Thajsku zlatú medailu.

Výsledky 
Majstrovstvá sveta 

Kvalifikácia na MS

Majstrovstvá Ázie a Pacifiku 
 nezúčastnilo sa

Ázijsko-oceánsky pohár 

Florbal na hrách Juhovýchodnej Ázie

Referencie

Pozri aj 
 Thajské národné florbalové družstvo žien

Externé odkazy 
 Oficiálna stránka Thajskej florbalovej asociácie /(po thajsky)

Zdroje 
 Thajské družstvo na stránke Medzinárodnej florbalovej federácie 
 Thajské družstvo na stránke buelachfloorball.org 

Národné florbalové družstvá
Florbal
Národné
Mravenčák

Mravenčák je prírodná pamiatka ev. č. 1507 južne od mesta Klášterec nad Ohří v okrese Chomutov. Oblasť spravuje Agentúra ochrany prírody a krajiny ČR.

Ochrana 
Predmetom ochrany je skalnatý vrchol s kolmou stenou s teplomilnou stepnou kvetenou. Vrchol o nadmorskej výške 531 metrov geomorfologicky spadá do celku Doupovské hory, okrsku Jehličenská vrchovina a podokrsku Martinovská hornatina.

Referencie

Pozri aj 
 Zoznam chránených území v okrese Chomutov

Iné projekty

Externé odkazy  
 Na stránke Geologické lokality
 Kadansko.cz
 Za sopkami po Čechách

Zdroj 

Chránené územia v okrese Chomutov
Doupovské hory
Skalné útvary v Česku
Klášterec nad Ohří
Územia európskeho významu v Česku
Soliskové pliesko

Soliskové pliesko () je v hornej časti Furkotskej doliny na sever od blízkeho Nižného Wahlenbergovho plesa. Preteká cez neho Furkotský potok, ktorý vyteká z Veľkého Wahlenbergovho plesa. Trochu ďalej na sever od neho je maličné Soliskové oko, ktoré je v nadmorskej výške asi .

Názov 
Názov sa objavuje len v novších turistických sprievodcoch a mapách. Názov je motivovaný Soliskovým hrebeňom.

Turistika 
Po  žltej turistickej značke zo Štrbského Plesa okolo Vodopádu Skok na Bystré sedlo.

Referencie

Externé odkazy 
Poloha na turistickej mape
Turistika po Furkotskej doline

Plesá Vysokých Tatier
Róbert Halák

Róbert Halák (* 4. september 1977, Šaľa) je slovenský divadelný a televízny herec. Od marca 2020 je poslancom Národnej rady Slovenskej republiky za stranu OBYČAJNÍ ĽUDIA a nezávislé osobnosti.

Biografia 
Narodil sa 4. septembra 1977 v Šali. Vyrastal v dedine Vlčany, kde aj navštevoval základnú školu v rokoch 1984-1992. V roku 1992 ho neprijali na Bratislavské konzervatórium, tak nastúpil na SPŠCH v Šali. V roku 1993 ho už na druhý raz prijali a tak od septembra nastúpil do prvého ročníka hudobno-dramatického odboru, kde v roku 1997 zmaturoval. Počas štúdia hosťoval v divadle Nová scéna.

Od roku 1997 je členom umeleckého súboru divadla Nová scéna v Bratislave. V roku 2008 získal cenu Literárneho Fondu za postavu Tonyho, West Side Story.

Divadlo 
Účinkovanie v nasledovných predstaveniach:
 
1996Hrnčiarsky bál (Ferko Kalafús)
1997Grófka Marica (Barón Koloman Župan z Varaždína), Evanjelium o Márii (Ján)    
1998Ples v Hoteli Savoy (Celesten de Formain), Kráľ Dávid (Absolón) 
2000Cyrano z predmestia (Kristián), Krysař (Jakub a Ženích), Kubo
2001Cigáni idú do neba (Talimon), Hamlet (Kňaz)
2003Obnovená premiéra muzikálu Krysař (Jakub), Klietka bláznov (Marlene) Bude ako nebolo.
2004Donaha! V réžii Jozefa Bednárika (Malcolm) – za postavu Malcolma Sekeresa dostal v r. 2005 ocenenie Literárneho fondu
2005Rebelové v réžii Filipa Renča (Šimon), Na skle Maľované v réžii Jána Ďurovčíka (Žandár), V divadle Aréna hosťoval v predstavení Rocky Horror Show v réžii Jozefa Bednárika (Rocky)
2006Neberte nám princeznú, Traja mušketieri – (gróf Buckingham), Divotvorný hrniec, hosťovanie DAB Nitra (Woody Mahoney)
2007Agent Krowiak zasahuje (Zväzák), Fidlikant na streche (Motl Kamzojl), Bábkové divadlo Bratislava Ču-čin-Čau alebo Alibaba a 40 zbojníkov (Nuro)
2008Limonádový Joe (Limonádový Joe), West Side Story (Tony), Mrázik (Ivan)
2009František z Assisi
2010Edith a Marlen, Bathoryčka (Stefano)
2011Čarodejnik z krajiny Oz (Hastroš)
2017 - Mamma Mia (Sam)
2020 - Turandot (Altium)

Televízia 
2019Policie Modrava (TV seriál) 
2014Divoké kone (TV seriál)
2013Chlapi neplačú (TV seriál)
2013Pravdivé príbehy s Katkou Brychtovou (TV seriál)
2012Búrlivé víno (TV seriál)
2011Druhý dych (TV seriál)
2010Kriminálka Staré Mesto (TV seriál)
2009V mene zákona (TV seriál)
1996Normálny cvok (TV film)

Externé odkazy 
 
 Róbert Halák – poslanecký profil na webe Národnej rady SR

Slovenskí divadelní herci
Slovenskí televízni herci
Nová scéna
Osobnosti zo Šale
Poslanci NR SR (2020 – 2024)
Peter Fedor

Prof. RNDr. Peter Fedor, PhD. (* 4. jún 1976, Čadca) je slovenský ekológ, zoológ a vysokoškolský pedagóg.

Pôsobí na Katedre environmentálnej ekológie Prírodovedeckej fakulty UK v Bratislave. Od roku 2013 profesor. Od roku 2011 pôsobil na Prírodovedeckej fakulte ako prodekan pre doktorandské štúdium. Pod jeho vedením prebehla modernizácia a viaceré zmeny v doktorandskom štúdiu a najmä zjednodušenie a sprehľadnenie jeho administrácie. V roku 2019 sa stal dekanom fakulty.

Život 
Narodil sa v Čadci. V rokoch 19941999 absolvoval magisterské štúdium na Prírodovedeckej fakulte Univerzity Komenského v Bratislave v odbore environmentalistika.

Svoju pozornosť sústreďuje na výskum semiautomatizovaných umelo inteligentných systémov pre promptnú detekciu inváznych druhov s patogénnym a karanténnym potenciálom na poľnohospodársku krajinu, s osobitným zreteľom na rad Thysanoptera, ako aktuálny problém dopadu klimatickej zmeny v synergii s globalizáciou obchodu s biologickými komoditami.

Jeho pozornosť sa koncentruje aj na výskum vo viacerých „centrách endemizmu“ a „biodiversity hotspots“, v súčasnom období predovšetkým na región rovníkovej Afriky (Kamerun) a juhoamerických stolových hôr (Venezuela), v rámci ktorých sa podieľal na opise viacerých nových druhov pre vedu.

K najzaujímavejším patrí opis Hydrolutos breweri, ktorý sa ako zástupca fylogeneticky starobylej čeľade Anostostomatidae sekundárne adaptoval na troglobiontný a (semi)akvatický spôsob života v jaskynnom systéme Churí-tepui (Venezuela) prostredníctvom špecificky formovaného sternálneho plastrónu. Objav vzbudil pozornosť svetovej vedy, keď bol v roku 2011 oficiálne označený ako zoologický unikát v rámci Bio-fresh Cabinet of Freshwater Curiosities.

Publikácie 
Je autorom vyše 100 vedeckých článkov, 11 vedeckých monografií, 9 vysokoškolských učebníc a učebných textov a 200 iných publikácií.

Mimo univerzitné pôsobenie 
Je členom Linnean Society in London, expertnej skupiny International Society for Pest Information a podpredsedom Slovenskej entomologickej spoločnosti.

Referencie

Externé odkazy 
 Peter Fedor na stránkach Prírodovedeckej fakulty Univerzity Komenského

Slovenskí zoológovia
Slovenskí ekológovia
Slovenskí entomológovia
Slovenskí univerzitní profesori
Vyučujúci na Prírodovedeckej fakulte Univerzity Komenského v Bratislave
Dekani Prírodovedeckej fakulty Univerzity Komenského v Bratislave
Absolventi Prírodovedeckej fakulty Univerzity Komenského
Osobnosti z Čadce
Právnická fakulta Masarykovej univerzity

Právnická fakulta Masarykovej univerzity (skr. PrF MU) je jedna z deviatich fakúlt Masarykovej univerzity. Založená bola spolu s celou univerzitou v roku 1919. V medzivojnovom období sa preslávila normatívnou teóriou práva, v roku 1950 bola zrušená a obnovená bola až v roku 1969.

Fakulta ponúka všetky tri stupne vysokoškolského vzdelania, a to v oboroch právo, verejná správa a v rôznych právnych špecializáciach. Doménou štúdia je päťročný magisterský študijný program Právo a právna veda. 

Právnická fakulta sídli v Brne v klasicistickej budove na Veveří. Počas okupácie počas druhej svetovej vojny bola budova používaná na vyšetrovanie Gestapa, po vojne ju využívala Vojenská akadémia.

Súčasným dekanom právnickej fakulty je doc. JUDr. Mgr. Martin Škop, Ph.D.

Aula právnickej fakulty 

Slávnostná aula (niekedy tiež Auditorium Maximum) právnickej fakulty je využívaná na promócie absolventov zo všetkých fakúlt. Nachádza sa tu zreštaurovaná maľba Antonína Procházky s motívom Prometea prinášajúceho ľudstvu oheň
a vitráže Františka Kysela s citátmi slávnych osobností českých dejín na strope auly.

Referencie

Externé zdroje 
 Oficiálne stránky

Masarykova univerzita
Právnické fakulty v Česku
Fonendoskop

Fonendoskop je lekársky nástroj (s rezonátorom), ktorý slúži na vyšetrovanie pacientov auskultáciou.

Opis 
Fonendoskop sa skladá z rezonančnej membrány, ktorá má lievikovitý tvar a prikladá sa na telo a z dvoch gumených alebo plastových hadičiek, ktoré pokračujú kovovými rúrkami do tzv. olív (ušné vložky), ktoré si vyšetrujúci vkladá do uší.
Jeho účelom je snímať a zosilniť zvuky, ktoré sprevádzajú fyziologickú alebo patofyziologickú činnosť niektorých telesných orgánov, napr.:
srdcové ozvy a šelesty
pľúcne šelesty
zvuky črevnej peristaltiky
zvuky, ktoré vznikajú pri pohybe kĺbov.

Referencie

Pozri aj 
 stetoskop

Externé odkazy 
 Stetoskop
 The Auscultation Assistant
 Demonstrations: Heart Sounds & Murmurs 
 VCU Libraries Medical Artifacts Collection: Stethoscopes

Diagnostika
Medicínske prístroje
Doupňák

Doupňák je národná prírodná pamiatka, vyhlásená v roku 1983. Nachádza sa v priestore Holubího vrchu (577 m), necelé 3 km ssv. od mesta Klášterec nad Ohří.

Ochrana 
Predmetom ochrany podľa vyhlášky Ministerstva životného prostredia č. 148/2014 Zb. z 18. júla 2014, ktorou bola znovu lokalita vyhlásená národnou prírodnou pamiatkou, je mineralogické nálezisko odrôd kremeňa ametystu a jaspisu.

Starostlivosťou o územie je poverená správa CHKO Labské pískovce.

Galéria

Referencie

Pozri aj 
 Ciboušov (národná prírodná pamiatka)
 Zoznam chránených území v okrese Chomutov

Iné projekty

Externé odkazy 
 Informácie na AOPK ČR
 Lokalita na stránke cittadella.cz
 Stránka krusnohorci.net

Národné prírodné pamiatky v Česku
Chránené územia v okrese Chomutov
Krušné hory
Klášterec nad Ohří
Večery

Večery () je román Gerarda Reveho z roku 1947.

Hlavný predstaviteľ, Frits van Egters je mladý muž z čerstvej povojnovej generácie, reprezentujúci mestskú omladinu vzdorujúcu rodičom no neschopnú sa odtrhnúť od ich permanentnej starostlivosti. Je neurotickým a egocentrickým mužom hľadajúcim seba samého, no neochotným si tento fakt priznať.

Kniha nerozpráva plynulý príbeh, nemá štandardný dej s určitým spádom. Čitateľ sa jej prostredníctvom dostáva do desiatich dní Fritsa van Egtersa, rozdelených do desiatich samostatných kapitol.

Sám Reve Večery označil za formu osobnej terapie z momentálnej depresie. Zrejme ani sám neočakával, že z jeho úniku z vlastnej hlavy sa stane renomované dielo a klasika modernej nizozemskej literatúry.

V roku 1989 bol podľa románu natočený film De Avonden, ktorý režíroval holandský režisér Rudolf van den Berg.

Referencie

Externé odkazy 
 Recenzia na webe iLiteratura 

Holandské romány
Knihy z 1947
Sfilmované knihy
Branislav Šušolík

Branislav Šušolík (* 16. október 1998, Bytča) je slovenský futbalový obranca, ktorý pôsobí vo Fortuna ligovom klube MŠK Žilina.

Svoju premiéru  za MŠK Žilina vo Fortuna lige 2015/2016 absolvoval 25.02.2016 v prvom kole jarnej časti proti MFK Skalica ako 17-ročný.

V sezóne 2016/17 v jarnej časti Fortuna ligy hral za FK Senica ako hostujúci hráč. Momentálne sa zotavuje zo zranenia kolena.

Kariéra

Mládežnícky futbal

Klub 
 2006/07 - MŠK Žilina U-10
 2007/08 - MŠK Žilina U-11
 2008/09 - MŠK Žilina U-12
 2009/10 - MŠK Žilina U-13
 2011/12 - MŠK Žilina U-14
 2012/13 - MŠK Žilina U-15
 2013/14 - MŠK Žilina U-16
 2014/15 - MŠK Žilina U-17 + U-19 - "B"

Seniorský futbal

Klub 
 2015/16 -  MŠK Žilina + "B"
 2016/17 - FK Senica - na hosťovaní
2017/18 - MŠK Zilina + "B"
2018/19 - MŠK Žilina

Reprezentácia 
 2011/12 - regionálny výber SSfZ
 2012/13 - Slovenská futbalová reprezentácia U-15 
 2013/14 - Slovenská futbalová reprezentácia U-16 
 2014/15 - Slovenská futbalová reprezentácia U-17 
 2015/16 - Slovenská futbalová reprezentácia U-18 
 2016/17 - Slovenská futbalová reprezentácia U-19 
 2017/18 - Slovenská futbalová reprezentácia U-20

Referencie 

 Zoznam hráčov MŠK Žilina
 Transferktmarkt

Externé odkazy 
 Branislav Šušolík na stránkach MŠK Žilina
 http://www.mskzilina.sk/articles/detail/12413
 https://www.futbalsfz.sk/slovensko-20-nominacia-adriana-gulu-na-pripravny-zapas-v-moldavsku-na-zraz-sa-tesime

Slovenskí futbalisti
Hráči MŠK Žilina
Osobnosti z Bytče
Lokalita břízy ojcovské u Volyně

Lokalita břízy ojcovské u Volyně je prírodná pamiatka ev. č. 1003 neďaleko mesta Výsluní v okrese Chomutov. Chránené územie sa rozkladá približne 3 km juhozápadne od Výsluní a 1¼ km juhovýchodne od dediny Volyně. Oblasť spravuje Agentúra ochrany prírody a krajiny ČR.

Ochrana 
Dôvodom ochrany je jedinečná lokalita zriedkavej brezy ojcovskej (Betula oycoviensis).

Referencie

Pozri aj 
 Zoznam chránených území v okrese Chomutov
 Volyně

Iné projekty

Externé odkazy  
 Na stránke masta Chomutov
 Krusnohorsky.cz

Zdroj 

Chránené územia v okrese Chomutov
Prírodný park Údolí Prunéřovského potoka
Krušné hory
Výsluní
Stanislav Chmelík

Stanislav Chmelík (* 25. október 1941† 13. február 2016) bol český saxofonista, klarinetista, gitarista, textár a hudobný skladateľ, hudobný redaktor, dlhoročný blízky spolupracovník speváka Karla Zicha (manažér a producent), priateľ a spolupracovník speváčky Jitky Vrbovej, s ktorou pravidelne vystupoval.

Ako externý hudobný redaktor pôsobil v česko-slovenskej rozhlasovej stanici Hviezda (dnes Český rozhlas 1 Radiožurnál). Bol tiež členom predstavenstva vydavateľskej firmy Multisonic a.s.

V marci 1993 sa podrobil úspešnej transplantácii srdca.

Referencie

Externé odkazy 
 Stanislav Chmelík na stránkach Karla Zicha
 Stanislav Chmelík na stránkach discoqs.com 

Českí saxofonisti
Českí hudobní skladatelia
Hudobní manažéri
Osobnosti z Prahy
Střezovská rokle

Střezovská rokle je prírodná pamiatka ev. č. 420 východne od obce Březno v okrese Chomutov. Oblasť spravuje Agentúra ochrany prírody a krajiny ČR.

Ochrana 
Predmetom ochrany je roklina, vytvorená silou erozívnej činnosti vody v pieskoch, íloch a tufoch.

Referencie

Pozri aj 
 Zoznam chránených území v okrese Chomutov
 Březno (okres Chomutov)

Externé odkazy  
 Na stránke mesta Chomutova
 Geologické lokality.cz
 Stránka Krusnohorsky.cz

Zdroj 

Chránené územia v okrese Chomutov
Březno (okres Chomutov)
Mostecká panva
Drop hrivnatý

Drop hrivnatý (Chlamydotis macqueenii) je drop z čeľade dropovitých. V minulosti, kým bol drop hrivnatý (Ch. macqueenii) iba poddruhom , bolo používané meno hrivnatý aj pre dnes už samostatného dropa orientálneho. K rozdeleniu na samostatné druhy došlo v roku 2003. Žije v stepiach a polopúštiach od Európy po 100. poludník Ázie v Mongolsku . Najbližšie hniezdiská ku Slovensku sú v Kaspickej nížine. Zo Slovenska je známy len jeden zástrel 10. mája 1974 z okresu Galanta. Bol to samec vo svadobnom šate, je uložený v zbierkach Prírodovedného múzea v Bratislave.

Podľa Medzinárodnej únie na ochranu prírody a prírodných zdrojov drop hrivnatý patrí medzi zraniteľné druhy, trend celkovej populácie je klesajúci. Polovica svetovej populácie žije Kazachstane, kde výskumy v rokoch 20002009 potvrdili v niektorých oblastiach pokles stavov a v iných aj nárast. Záver desaťročného prieskumu v Kazachstane je, že populácia klesla v týchto rokoch o 2636%. Celkový odhad trendu je pokles o 3049% za obdobie troch generácií (20 rokov).

Ochrana 
Je zákonom chránený, spoločenská hodnota je 4610 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Referencie

Iné projekty

Externé odkazy 
 

Dropovité
Vtáky na Slovensku
Zraniteľné druhy
Vrtuľníkové letisko

Vrtuľníkové letisko alebo heliport je plocha určená na pristávanie/vzlietanie helikoptér a ich pozemný pohyb.

Heliporty určené pre helikoptéry, ktoré dopravujú verejnosť majú rozmery 120 × 60 m. Ostatné bývajú menšie. Príletové dráhy helipadov sa nesmú krížiť s konvenčnou leteckou dopravou.

Heliporty bývajú označené písmenom H (biela alebo žltá farba s čiernym orámovaním), ktoré je umiestnené uprostred plochy a orientované v smere sever-juh.

Heliporty na Slovensku slúžia najmú pre Leteckú záchrannú zdravotnú službu.

Pozri aj 
 helipad

Zdroje 

 

Letiská
Letecká terminológia
Škótske národné futsalové družstvo mužov

Škótske národné futsalové družstvo mužov je národné družstvo mužov, ktoré reprezentuje Škótsko v medzinárodných futsalových súťažiach a priateľských zápasoch. Funguje pod záštitou Scottish Football Association (SFA). Prvý medzinárodný zápas absolvovalo už v roku 1983, keď sa zúčastnilo futsalového turnaja v Taliansku. Vo februári 2017 mu patrilo vo svetovom futsalovom rebríčku 100. miesto.

Vrcholné podujatia 
Na majstrovstvách sveta FIFA sa škótske družstvo nepredstavilo ani raz, pretože sa nezúčastnilo žiadnej kvalifikácie.

Na majstrovstvá Európy UEFA sa družstvo takisto neprebojovalo. Svoju prvú kvalifikáciu absolvovalo až v roku 2015 na ME 2016. V predkvalifikačnej skupine prehralo všetky 3 zápasy, obsadilo poslednú priečku a nepostúpilo do hlavnej kvalifikácie. Rovnaké umiestnenie dosiahlo aj v nasledujúcej predkvalifikácii.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Škótske národné futbalové mužstvo

Externé odkazy 
 Oficiálna stránka Scottish Football Association 
 Zápasy družstva na futsalplanet.com 
 Škótske družstvo v kvalifikácii na ME 2018 na oficiálnej stránke UEFA 

Národné futsalové družstvá
Futsal
Národné
Cena Akadémie za najlepší ženský herecký výkon vo vedľajšej úlohe

Toto je zoznam držiteliek ceny Akadémie za najlepší ženský herecký výkon vo vedľajšej úlohe.

Víťazi

30.roky

40.roky

50.roky

60.roky

70.roky

80.roky

90.roky

Prvé desatročie 21.storočia

Druhé desatročie 21.storočia  

Držitelia Oscara za najlepší ženský herecký výkon vo vedľajšej úlohe
Cena Akadémie za najlepší mužský herecký výkon vo vedľajšej úlohe

Toto je zoznam víťazov ceny Akadémie za najlepší mužský herecký výkon vo vedľajšej úlohe.

Víťazi

30.roky

40.roky

50.roky

60.roky

70.roky

80.roky

90.roky

Prvé desatročie 21. storočia

Druhé desaťročie 21. storočia 

Držitelia Oscara za najlepší mužský herecký výkon vo vedľajšej úlohe
Ilešháziho palác

Ilešháziho palác (staršie Illésházyho palác) je barokový prejazdový radový palác na Ventúrskej ulici č. 7 v Starom Meste v Bratislave.

Je to národná kultúrna pamiatka č. NKP 53/0, súpisné číslo objektu je 1266. Za kultúrnu pamiatku bol vyhlásený 23. októbra 1963. Palác vznikol začiatkom 18. storočia, zmeny sa datujú do začiatku 19. a 20 storočia. Pôdorys je 4-krídlový, uzatvorený, má 3+1 podlaží a jedno podzemné podlažie.

Iné projekty

Zdroj 
 Stránka na tic.sk
 Stránka na pamiatky.sk

Paláce v Bratislave
Barokové stavby na Slovensku
Péterffiho palác

Péterffiho palác je neskorobarokový, prejazdový radový mestský palác na Ventúrskej ulici č. 18 v Starom Meste v Bratislave.

Je to národná kultúrna pamiatka č. NKP 59/0, súpisné číslo je 278. Vznikol koncom 18. storočia a zmeny sa datujú do polovice 19. storočia a 80. rokov 20. storočia. Pôdorys je 4-krídlový, uzatvorený, má 4 podlažia a 1 podzemné podlažie. Za kultúrnu pamiatku bol vyhlásený 23. októbra 1963.

Zdroj 
 Mestský palác, Péterffiho palác, Bratislava (Staré Mesto) na tic.sk
 Stránka na pamiatky.sk

Paláce v Bratislave
Barokové stavby na Slovensku
Vinařský rybník

Vinařský rybník je prírodná pamiatka ev. č. 1509 západne od obce Pětipsy v okrese Chomutov. Oblasť spravuje Agentúra ochrany prírody a krajiny ČR.

Ochrana 
Predmetom ochrany je zachovanie trstinových a pobrežných porastov okolo Vinařského rybníka, ktoré sú významným hniezdiskom štátom chránených druhov vtáctva, rastie tu i rad chránených a ohrozených druhov rastlín.

Referencie

Pozri aj 
 Zoznam chránených území v okrese Chomutov

Iné projekty

Externé odkazy  
 Kadansko.cz
 Plán starostlivosti o pamiatku na roky 2014 - 2023

Zdroj 

Chránené územia v okrese Chomutov
Rybníky v Česku
Povodie Ohře
Pětipsy
Wernerov dom

Wernerov dom je nájomný, schodiskový a radový meštiansky dom v Starom Meste v Bratislave na Hviezdoslavovom námestí 12. Súpisné číslo je 169. Je to národná kultúrna pamiatka č. NKP 708/0.

Bol postavený v rokoch 1902 – 1903. Patril Jánovi Wernerovi, majiteľovi továrne na výrobu klavírov a pianín. Projektoval ho Ferdinand Kittler. Prízemie a mezanín domu sa používali ako výstavné a predajné priestory firmy a na horných poschodiach býval majiteľ domu a podnájomníci.

Zdroj 
 Kankan.sk
 Tic.sk

Budovy v Bratislave
Swetlikov dom

Swetlikov dom je schodiskový, nárožný meštiansky dom v Bratislave v Starom Meste na Štefánikovej 5 a 7 pri ulici Tolstého 1 a 3 v pamiatkovej zóne, má súpisné číslo 879. Je to národná kultúrna pamiatka č. NKP 465/0, ktorá bola vyhlásená v roku 1980. 

Bol to novorenesančný bytový dom, ktorý bol postavený v rokoch 1878 – 1879. Pred rokom 1908 bol upravovaný a tiež v rokoch 1997 – 1998. Pôdorys je trojkrídlový, dispozícia je dvojtraktová, má 3 podlažia, podkrovie a pivnicu. Autormi domu boli Ferdinand Kittler a L. Gratzl, autormi prestavby pred rokom 1908 boli Pittel a Brausewetter.

Zdroj 
 krizom-krazom.eu
 Tic.info

Budovy v Bratislave
Neorenesančné stavby na Slovensku
Braníkov dom

Braníkov dom je klasicistický nájomný bytový dom na Konventnej ulici 14 v Starom Meste v Bratislave pri ulici Veterná v pamiatkovej zóne. Bol postavený v 19. storočí, je to národná kultúrna pamiatka NKP 86/0 vyhlásená v roku 1963. Súpisné číslo je 630. 

Má nepravidelný pôdorys, 3 podlažia a pivnicu. Autorom stavby bol Ignác Feigler.

Zdroj 
 tic.sk
 krizom-krazom.eu

Budovy v Bratislave
Klasicistické stavby na Slovensku